stanford-oval/wikipedia huggingface dataset:
Snooker
Ammattilaisturnaukset > World Series

Huippupelaaja ja nelinkertainen maailmanmestari John Higgins ja hänen managerinsa Pat Mooney ovat olleet järjestämässä uutta snookerin turnaussarjaa World Seriesiä, jonka turnaukset on tarkoitus pelata kesäaikaan. Sarjan ei ole tarkoitus kilpailla ammattilaisten pääkiertueen kanssa, vaan tarkoitus on viedä ammattilaisten tähdittämiä snooker-turnauksia alueille, joilla laji on suosittu, mutta joilla ei toistaiseksi pääkiertueella järjestetä tapahtumia. World Series järjestettiin ensimmäistä kertaa vuonna 2008 neljän turnauksen (Jersey, Berliini, Moskova, Varsova + finaalit Düsseldorfissa) sarjana, jota on tarkoitus tulevaisuudessa laajentaa. Turnaukseen valitaan pelaajat pääkiertueen 20 parhaan pelaajan joukosta ja villillä kortilla, ja mukaan on tarkoitus ottaa myös paikallisia pelaajia.
World Seriesin otteluita näytettiin myös Eurosport-kanavalla. Vuonna 2009 sarja toteutettiin toisen kerran ja tällä kerralla finaali pelattiin Prahassa. Voittajaksi selviytyi vanha konkari Jimmy White .
Keväällä 2010 Higginsin, Mooneyn sekä World Seriesin maine koki kovan kolauksen, sillä näihin kohdistui vakavia syytöksiä sopupelien järjestämisestä. Mooney erotettiin lajin kattojärjestöstä välittömästi ja Higgins joutuu ainakin tutkimusten ajan olemaan sivussa kaikista snookerin ammattilaisten virallisista tapahtumista.
Ammattilaisturnaukset > Suuret lyöntisarjat

Ammattilaisten snookerissa yli 100 pisteen lyöntisarjoista (engl. century, century break) kerätään tilastoa . Tämän suuruinen lyöntisarja on harrastelijapelaajille melko harvinainen ja tällaisen suorittajaa voidaan pitää jo todella hyvänä pelaajana.[lähde? ]
Suuret lyöntisarjat ja niiden merkitys ovat pelin muuttuessa hyökkäävämmäksi  korostuneet viime aikoina. Ammattilaispelaajat hyökkäävät entistä herkemmin pitkänkin välimatkan päässä oleviin vaikeammin pussitettavissa oleviin punaisiin palloihin pöydän toisesta päästä. Tämä näkyy myös siinä, että 147 pisteen maksimibreikkejä alkoi 1990-luvulla ilmaantua yhä useammin ja useammin, ja 2000-luvulla on ammattilaisten kilpailutasolla tehty yli puolet näistä lyöntisarjoista .
Ammattilaisturnaukset > Ennätyksiä

| 0 | 1 | 2 | 3 | 4 |
| --- | --- | --- | --- | --- |
| Pelaaja(t) | Ennätys |  | Paikka | Ajankohta |
|  Ronnie O'Sullivan | Nuorin ranking-turnausvoittaja | 17-v. | UK Championship | 1992 |
|  Ronnie O'Sullivan | Eniten maksimibreikkejä maailmanmestaruusturnauksessa | 3 | Embassy/888.com World Championship | 1997, 2003, 2008 |
|  Ronnie O'Sullivan | Eniten maksimibreikkejä yhden kauden aikana | 3 |  | 2007/2008 |
|  Ronnie O'Sullivan | Eniten 147 pisteen maksimibreikkejä turnaustasolla | 15 |  |  |
|  Ronnie O'Sullivan | Nopein maksimibreikki turnaustasolla | 5 min. 20 s. | Embassy World Championship | 1997 |
|  Ronnie O'Sullivan | Yli 100 pisteen lyöntisarjat | 1061[lähde? ] |  | 2020 |
|  Ronnie O'Sullivan ja  Ali Carter | Kaksi maksimibreikkiä samassa turnauksessa |  | 888.com World Championship | 2008 |
|  Stephen Hendry | Nuorin maailmanmestari | 21-v. | Embassy World Championship | 1990 |
|  Stephen Hendry | Eniten maailmanmestaruuksia | 7 | Embassy World Championship | 1990, 1992-1996, 1999 |
|  Stephen Hendry | Yli 100 pisteen lyöntisarjat yhden kauden aikana | 53 | Embassy World Championship | 1994/1995 |
|  Steve Davis | Ensimmäinen televisioitu maksimibreikki turnaustasolla |  | Lada Classic | 1982 |
|  Ding Junhui | Nuorin televisioidun maksimibreikin suorittaja turnaustasolla | 19-v. | Masters | 2007 |
|  John Higgins ja  Shaun Murphy | Yli 100 pisteen lyöntisarjat peräkkäisissä erissä yhden ottelun aikana | 4 |  |  |
|  Stephen Maguire | Yli 100 pisteen lyöntisarjat peräkkäisissä erissä | 5 | British Open | 2004 |
|  Jimmy White | Maailmanmestaruusfinaalit ilman voittoa | 6 | Embassy World Championship | 1984, 1990-1994 |
|  Judd Trump | Nuorin pääturnaukseen edennyt pelaaja | 17-v. | Welsh Open |  |
|  Judd Trump | Nuorimpana tehty maksimibreikki | 14-v. | Leicester U-16 |  |
Ammattilaisturnaukset > Maailmanmestarit 2001-2014

| Vuosi | Voittaja | Finaalivastustaja | Tulos | Vuosi | Voittaja | Finaalivastustaja | Tulos |
| --- | --- | --- | --- | --- | --- | --- | --- |
| 2014 |  Mark Selby |  Ronnie O'Sullivan | 18-14 | 2013 |  Ronnie O'Sullivan |  Barry Hawkins | 18-12 |
| 2012 |  Ronnie O'Sullivan |  Ali Carter | 18-11 | 2011 |  John Higgins |  Judd Trump | 18-15 |
| 2010 |  Neil Robertson |  Graeme Dott | 18-13 | 2009 |  John Higgins |  Shaun Murphy | 18-9 |
| 2008 |  Ronnie O'Sullivan |  Ali Carter | 18-8 | 2007 |  John Higgins |  Mark Selby | 18-13 |
| 2006 |  Graeme Dott |  Peter Ebdon | 18-14 | 2005 |  Shaun Murphy |  Matthew Stevens | 18-16 |
| 2004 |  Ronnie O'Sullivan |  Graeme Dott | 18-8 | 2003 |  Mark Williams |  Ken Doherty | 18-16 |
| 2002 |  Peter Ebdon |  Stephen Hendry | 18-17 | 2001 |  Ronnie O'Sullivan |  John Higgins | 18-14 |
Aiheesta muualla

Wikimedia Commonsissa on kuvia tai muita tiedostoja aiheesta .
Ylen Elävä arkisto: Snookeria Suomessa Robin Hullin johdolla
IBSF – International Billiards and Snooker Federation (englanniksi)
Jesters Snooker – UK Snooker Portal (englanniksi)
Suomen Biljardiliitto
FinnSnooker.com -sivusto
Pan American Billiards & Snooker Association
Flashscore - Snooker - suomenkielinen tulospalvelu
Suomen Ilmailuopisto

| Suomen Ilmailuopisto |
| --- | --- |
Yritysmuoto:  osakeyhtiö
Perustettu:  2002
Toimitusjohtaja:  Juha Siivonen
Puheenjohtaja:  Kai-Petteri Purhonen
Avainhenkilöt:   Minna Hiillos  Tuula Lybeck  Juho Sinkkonen  Maunu Visuri 
Kotipaikka:  Ilmailuopistontie 221 Pori, Suomi
Toimiala:  Muut koulutusta antavat yksiköt
Liikevaihto:  9,9 milj. € (2022)
Liikevoitto:  174 000 € (2022)
Henkilöstö:  43
Omistaja:  Suomen valtio (VNK)
Kotisivu:  finaa.fi
Infobox OKVirheellinen NIMI-arvo: 
Suomen Ilmailuopisto Oy, entinen Finnairin Ilmailuopisto, on Porissa toimiva ilmailukoulu, joka kouluttaa ammattilentäjiä Suomen liikenneilmailun tarpeisiin. Koulutus on lain mukaista ammatillista aikuiskoulutusta. Osakeyhtiömuodossa toimivasta oppilaitoksesta 49,5 prosenttia omisti Finnair, 49,5 prosenttia Suomen valtio ja yhden prosentin Porin kaupunki. Heinäkuussa 2021 valtio osti Finnairin hallussa olleet osakkeet ja näin sen omistusosuudeksi tuli 98 prosenttia. Samassa yhteydessä Porin kaupunki nosti osuutensa kahteen prosenttiin.
Opiskelijoiden määrä mitoitetaan vuosittain vastaamaan Suomessa toimivien lentoyhtiöiden tarpeita. Suomen Ilmailuopistoon valitaan tarpeen mukaan 4–5 kurssille kerralla yhteensä noin sata uutta oppilasta. Vuonna 2020 opiskelijan osuus koulutuksen kokonaishinnasta on 15 000 euroa. Lentokoneohjaajien lisäksi opisto on kouluttanut myös helikopterilentäjiä, mutta toistaiseksi tämä on tauolla.
Pääsyvaatimukset

Lukio tai ammattitutkinto
Minimipituus 163 cm
Hyvä suomen kielen ja riittävä englannin kielen taito
Hyvä terveys (mm. värisokeus, diabetes, epilepsia ja vaikea astma ovat karsivia tekijöitä)
Soveltuvuuskokeiden läpäisy
Koulutus

Koulutus kestää noin kaksi vuotta ja se suoritetaan kokonaisuudessaan Porissa. Koulutus sisältää liikennelentäjän lupakirjan teoriaopinnot sekä muun muassa mittarilento-, monimoottori- ja yölentokelpuutuksen.[lähde? ] Varsinaisen liikennelentäjän lupakirjan saamiseen vaaditaan vielä 1500 lentotuntia eli käytännössä noin kahden vuoden kokemusta perämiehenä.
Ilmailuopiston laivasto > Cessna Aircraft Company C152

Lukumäärä: 9
Miehistö: 1
Matkustajia: 1
Moottori: 1 Avco Lycoming 0-235-N2C-polttomoottori, 81 kW / 110 hv
Nopeus: 100 kt / 185 km/h (149 kt:n asti merenpinnasta)
Suurin lentokorkeus: 14 700 jalkaa / ± 4 480 m
Suurin lentoonlähtömassa: 757 kg
Kärkiväli: 9,97 m
Pituus: 7,34 m
Korkeus: 2,59 m
Siipipinta-ala: 14,59 m²
Valmistus: 1977–1985
Käyttö: yleislentokoulutus, yölentokoulutus
Rekisteritunnukset: OH-CAS, OH-CIS, OH-CKC, OH-CKE, OH-CKF, OH-CLF, OH-COG, OH-CWM, OH-CWO
Ilmailuopiston laivasto > Cessna Aircraft Company C172

Lukumäärä: 2
Miehistö: 1
Matkustajia: 3
Käyttö: yleislentokoulutus, yölentokoulutus
Rekisteritunnukset: OH-CMO, OH-CRM
Ilmailuopiston laivasto > Diamond DA42 NG

Lukumäärä: 5
Miehistö: 1
Matkustajia: 3
Moottori: 2x Austro Engine AE 300
Suurin lentokorkeus: 18 000 jalkaa
Kärkiväli: 13,42m
Pituus: 8,56m
Korkeus: 2,49m
Siipipinta-ala: 16,29m²
Rekisteritunnukset: OH-DAB, OH-DAC, OH-DAD, OH-DAM, OH-DAN
Ilmailuopiston laivasto > Extra EA300

Lukumäärä: 1
Miehistö: 1
Matkustajia: 1
Käyttö: Epätavallisten lentotilojen oikaisun koulutus (UPRT)
Rekisteritunnus: OH-SIO
Ilmailuopiston laivasto > Embraer EMB-500 Phenom 100

Lukumäärä: 2
Miehistö: 1+1
Matkustajamäärä: 4
Moottori: 2 × Pratt & Whitney Canada PW617F-E suihkumoottoria, työntövoima 7,2 kN/moottori
Nopeus: 390 kt / 720 km/h
Suurin lentokorkeus: 41 000 jalkaa  / ± 12 500 m
Suurin lentoonlähtöpaino: 4 750 kg
Kärkiväli: 12,30 m
Pituus: 12,80 m
Korkeus: 4,4 m
Valmistus: 2007–
Käyttö: Tyyppikoulutus
Rekisteritunnukset: OH-EPA ("Pata"), OH-EPB ("Kettu")
Aiheesta muualla

Kuvia tai muita tiedostoja aiheesta Suomen Ilmailuopisto Wikimedia Commonsissa
Ilmailuopiston kotisivut
Suomen Ilmailuopiston F152 Aerobat (OH-CKC) Isomäellä Porissa.
Suomen Ilmailuopiston "Kettu" Embraer Phenom 100 (OH-EPB) Jyväskylän lentoasemalla.
Tomi Sivenius

Tomi Eerik Sivenius on lappeenrantalainen laulaja ja kitaristi, joka tunnetaan yhtyeistä Pronssinen Pokaali, Magneetti ja Kotiteollisuus.
Sivenius oli Kotiteollisuuden kitaristi-laulaja 1990-luvun alussa, jolloin yhtyeen nimi oli vielä Hullu ukko ja kotiteollisuus. Hän oli mukana yhtyeen kahdella vuonna 1993 julkaistulla demolla. Kotiteollisuuden jälkeen Sivenius lauloi vuosina 1995–2000 toimineessa Pronssisessa Pokaalissa, jolta ilmestyi kolme albumia. Yhtye aktivoitui uudelleen vuonna 2007, jolloin se julkaisi kokoelma-albumin ja live-dvd:n. Sivenius soitti myös kitaraa Magneetissa, jonka ainoa albumi ilmestyi vuonna 1998. Vuonna 2001 hän julkaisi sooloalbumin Osa sinua.
Aiheesta muualla

Tomi Siveniuksen sävellystuotanto Suomen äänitearkistossa (1901–1999)
Tomi Siveniuksen sanoitustuotanto Suomen äänitearkistossa (1901–1999)
Tuisku

Tuisku on suomalainen etunimi ja myös sukunimi. Sillä ei ole toistaiseksi nimipäivää.
Yksi tyttö nimettiin Tuiskuksi jo ihan 1900-luvun alussa, mutta nimi sai vain muutamia kantajia ennen kuin yleistyi huimasti 1980-luvulla. 2000-luvulla se on edelleen yleistynyt. Nimeä on annettu paljon sekä tytöille että pojille.
Sukunimenä

Antti Tuisku (s. 1984), laulaja
Feliks Tuisku (1891–1961), jääkärimajuri
Leo Tuisku (s. 1969), jalkapalloilija ja jalkapallovalmentaja
Onni V. Tuisku (1869–1920), päätoimittaja
Seppo Tuisku (1935–2020), toimittaja ja kirjailija
Traakkipuut

| Traakkipuut |
| --- | --- |
 Kanariantraakkipuu (Dracaena draco)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Nolinoideae
Suku::  Traakkipuut Dracaena  Vand. ex L.
Katso myös
   Traakkipuut Wikispeciesissä   Traakkipuut Commonsissa 
Infobox OKNimi-testi OK: 
Traakkipuut eli lohikäärmepuut (Dracaena) ovat noin 40 puu- ja pensasmaista lajia sisältävä kasvisuku. Se kuuluu APG III -luokittelun mukaan parsakasvien (Asparagaceae) heimon alaheimoon Nolinoideae. Palmujen ja liljojen tapaan traakkipuut ovat yksisirkkaisia kasveja.
Suvun tieteellinen nimi Dracaena on johdettu muinaiskreikkalaisesta naispuolista lohikäärmettä tarkoittavasta sanasta δράκαινα – drakaina. Suurin osa lajeista on kotoisin Afrikasta, muutama eteläisestä Aasiasta ja yksi trooppisesta Keski-Amerikasta. Osa suvun lajeista on suosittuja huonekasveja. Pleomele-suvun lajit luetaan nykyään yleisesti traakkipuihin kuuluviksi.
Teneriffan saarella kasvaa traakkipuu, jonka korkeus on 23,5 metriä ja ympärysmitta 14 metriä.
Valikoituja lajeja

Dracaena afromontana – tansaniantraakkipuu
Dracaena laxissima – loikotraakkipuu
Dracaena steudneri – kielitraakkipuu
Dracaena arborea
Dracaena cinnabari – sokotrantraakkipuu
Dracaena draco – kanariantraakkipuu
Dracaena ghiesbreghtii, syn. Dracaena americana
Dracaena ombet
Dracaena tamaranae – grancanariantraakkipuu
Dracaena aletriformis
Dracaena aubryana – lapatraakkipuu
Dracaena bicolor
Dracaena braunii – ruokotraakkipuu, yleisenä kauppanimenä käytetään myös onnenoksaa (syn. Dracaena sanderiana)
Dracaena concinna
Dracaena elliptica
Dracaena fragrans – tuoksutraakkipuu (syn. Dracaena deremensis)
Dracaena goldieana – kirjotraakkipuu
Dracaena mannii
Dracaena marginata – reunustraakkipuu
Dracaena phrynioides
Dracaena reflexa – sirotraakkipuu (syn. Pleomele reflexa)
Dracaena surculosa – täplätraakkipuu
Dracaena umbraculifera
Aiheesta muualla

Suomen Lajitietokeskus: Traakkipuut – Dracaena
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dracaena (plant)
Käännös suomeksi
Sirkku Kumpulainen

Sirkku Sointu Kumpulainen (s. 12. tammikuuta 1956 Viitasaari) on suomalainen entinen kestävyysjuoksija. Hän edusti Viitasaaren Viestiä.
Kumpulainen voitti Suomen mestaruuskilpailuissa hopeaa 10 000 metrin matkalta vuosina 1984, 1985 ja 1986. Hänellä on myös maaotteluedustuksia. Hän osallistui EM-maratonille vuonna 1986 ja sijoittui 19:nneksi.
Trades Union Congress

Trades Union Congress (lyh. TUC) on Englannin ja Walesin ammattiliittojen keskusjärjestö. Se on perustettu vuonna 1868, ja sillä on noin 5,6 miljoonaa jäsentä. TUC:n pääsihteeri on Frances O’Grady. Hän on toiminut pääsihteerinä vuodesta 2013.
Skotlannilla ja Irlannilla (mukaan luettuna Pohjois-Irlanti) on omat ammattijärjestönsä sekä niiden keskusjärjestöt.
Aiheesta muualla

Virallinen sivusto
The Big Cube

| The Big Cube |
| --- | --- |

Ohjaaja:  Tito Davison
Käsikirjoittaja:  William Douglas Lansford
Tarina:   Tito Davison  Edmundo Báez 
Tuottaja:  Lindsley Parsons
Säveltäjä:  Val Johns
Kuvaaja:  Gabriel Figueroa
Leikkaaja:  Carlos Savage
Pääosat:   Lana Turner  George Chakiris  Richard Egan 
Valmistustiedot
Valmistusmaa:   Yhdysvallat  Meksiko 
Tuotantoyhtiö:   Motion Pictures International  Producciones Anco 
Levittäjä:  Warner Bros.
Ensi-ilta:   marraskuu 1968 (Acapulcon elokuvajuhlat, Meksiko)    1969-4-3030. huhtikuuta 1969 (Yhdysvallat)   
Kesto:  98 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Big Cube (Meksikossa nimellä El terrón de azúcar) on vuonna 1968 ensi-iltansa saanut Tito Davisonin ohjaama yhdysvaltalais-meksikolainen jännitysdraamaelokuva, jonka pääosissa ovat Lana Turner, George Chakiris ja Richard Egan.
Juoni

Broadway-tähti Adriana Roman (Lana Turner) menee naimisiin suurliikemiehen Charles Winthropin (Dan O’Herlihy) kanssa, minkä vuoksi Charlesin ja hänen kapinallisen teini-ikäisen tyttärensä Lisan (Karin Mossberg) välit kiristyvät. Isän ja tyttären välit tulehtuvat entisestään Lisan huumekauppiaana toimivan hippipoikaystävän Johnny Allenin (George Chakiris) vuoksi. Kun Charles kuolee yllättäen, Johnny vakuuttaa Lisan uskomaan, että Adriana murhasi tämän. Johnny ja Lisa alkavat ajaa Adrianaa hulluksi terästämällä tämän lääkkeet LSD:llä.
Näyttelijät

| 0 | 1 | 2 |
| --- | --- | --- |
|  Lana Turner  | … |  Adriana Roman   |
|  George Chakiris  | … |  Johnny Allen   |
|  Richard Egan  | … |  Frederick Lansdale   |
|  Dan O’Herlihy  | … |  Charles Winthrop   |
|  Karin Mossberg  | … |  Lisa Winthrop   |
|  Pamela Rodgers  | … |  Bibi   |
|  Carlos East  | … |  Lalo   |
|  Augusto Benedico  | … |  tohtori Lorenz   |
|  Víctor Junco  | … |  Delacroix   |
|  Norma Herrera  | … |  Stella   |
Tuotanto > Esituotanto

Tammikuuhun 1968 mennessä Motion Pictures Internationalin johtaja Steve Broidy oli neuvotellut yhteistyösopimuksen meksikolaisen Producciones Anco -elokuvayhtiön kanssa tuottaa William Douglas Lansfordin tekemän käsikirjoituksen pohjalta elokuva, jonka tuottajana olisi Lindsley Parsons ja vastaavana tuottajana Francisco Diez Barroso.
Tuotanto > Kuvaukset

The Big Cuben kahdeksanviikkoiset kuvaukset alkoivat 3. toukokuuta 1968. Elokuvan kuvauspaikaksi valittiin kustannussyistä Meksiko, jossa sitä kuvattiin Méxicossa sijaitsevilla Estudios Churubusco -studioilla ja Cozumelin saarella.
Ensi-ilta

The Big Cube sai maailmanensi-iltansa Acapulcon elokuvajuhlilla Meksikossa marraskuun lopulla 1968. Elokuva sai teatteriensi-iltansa Yhdysvalloissa 30. huhtikuuta 1969 Cincinnatissa, ja se julkaistiin maanlaajuisesti toukokuun aikana 1969, jolloin se sai teatteriensi-iltansa Los Angelesissa, Philadelphiassa, Chicagossa, Bostonissa ja Portlandissa. New Yorkissa elokuva sai ensi-iltansa tammikuussa 1970.
The Big Cubesta tehtiin espanjankielinen dubbaus, jota esitettiin meksikolaiselle yleisölle alkuperäisen englanninkielisen version ohella keväällä 1970.
Aiheesta muualla

The Big Cube Internet Movie Databasessa (englanniksi)
The Big Cuben traileri YouTubessa (englanniksi)
The Box Set

| The Box Set KISS |
| --- | --- | --- |

Boksi-julkaisun tiedot
 Äänitetty : 1966-1999
 Julkaistu: 20. marraskuuta 2001
 Tuottaja(t): useita
 Tyylilaji: Hard rock Glam rock Glam metal Heavy metal
 Kesto: 06.04.13
 Levy-yhtiö: Mercury Records / Universal Music
KISSin muut julkaisut
| Psycho Circus 1998 | The Box Set 2001 | The Very Best of Kiss 2002 |
The Box Set on hard rock -yhtye KISSin kokoelma-albumi, joka julkaistiin 20. marraskuuta 2001.
Kokoelma-albumi sisältää kaikkiaan viisi cd:tä, joilla on yhteensä 94 biisiä. Levyllä on KISSin esiasteen, Wicked Lesterin äänitysten lisäksi KISSin demoja ja aikaisemmin julkaisemattomia kappaleita 1960-luvun lopulta lähtien.
Kappalelistat > Levy 1

"Strutter (Demo)"
"Deuce (Demo)"
"Keep Me Waiting (Wicked Lester)"
"She (Wicked Lester)"
"Love Her All I Can (Wicked Lester)"
"Let Me Know (Demo)"
"100,000 Years (Demo)"
"Stop, Look To Listen (Paul Stanley Demo)"
"Leeta (Gene Simmons Demo)"
"Let Me Go, Rock 'N Roll (Demo)"
"Acrobat (Live)"
"Firehouse (Demo)"
"Nothin' To Lose"
"Black Diamond"
"Hotter Than Hell"
"Strange Ways"
"Parasite"
"Goin' Blind"
"Anything For My Baby"
"Ladies In Waiting"
"Rock And Roll All Nite"
Kappalelistat > Levy 2

"C'mon And Love Me (Live)"
"Rock Bottom (Live)"
"Cold Gin (Live)"
"Watchin' You (Live)"
"Doncha Hesitate (Demo)"
"Mad Dog (Demo)"
"God Of Thunder (Demo)"
"Great Expectations"
"Beth"
"Do You Love Me?"
"Bad, Bad Lovin' (Demo)"
"Calling Dr. Love"
"Mr. Speed (Demo)"
"Christine Sixteen"
"Hard Luck Woman"
"Shock Me"
"I Stole Your Love"
"I Want You (Soundcheck)"
" Love Gun (Demo)"
"Love Is Blind (Demo)"
Kappalelistat > Levy 3

"Detroit Rock City (Edit)"
"King Of The Night Time World (Live)"
"Larger Than Life"
" Rocket Ride"
"Tonight You Belong To Me"
"New York Groove"
"Radioactive (Demo)"
"Don't You Let Me Down"
"I Was Made For Lovin' You"
"Sure Know Something"
"Shandi"
"You're All That I Want (Demo)"
"Talk To Me (Live)"
"A World Without Heroes"
"The Oath"
"Nowhere To Run (Remix)"
"Creatures Of The Night"
"War Machine"
"I Love It Loud"
Kappalelistat > Levy 4

" Lick It Up"
"All Hell's Breakin' Loose"
"Heaven's On Fire"
"Get All You Can Take"
"Thrills In The Night"
"Tears Are Falling"
"Uh! All Night"
"Time Traveller (Demo)"
"Hell Or High Water"
"Crazy Crazy Nights"
"Reason to Live"
"Let's Put The 'X' In Sex"
"Hide Your Heart"
"Ain't That Peculiar (Demo)"
"Silver Spoon"
" Forever (Remix)"
Kappalelistat > Levy 5

"God Gave Rock 'N' Roll To You II"
"Unholy (Edit)"
"Domino (1991 Demo)"
"Every Time I Look At You"
"Comin' Home (Live, "Unplugged")"
"Got To Choose (Live, "Unplugged")"
"I Still Love You (Live, "Unplugged")"
"Nothin' To Lose (Live, "Unplugged")"
"Childhood's End (w/ coda)"
"I Will Be There"
"Psycho Circus (Edit)"
"Into The Void"
"Within (Edit)"
"I Pledge Allegiance To The State Of Rock 'N Roll"
"Nothing Can Keep Me From You"
"It's My Life ("Originals Version")"
"Shout It Out Loud (1996 Live)"
"Rock And Roll All Nite (Live)"
Aiheesta muualla

The Box Set Discogsissa. (englanniksi)
Tetrachondraceae

| Tetrachondraceae |
| --- | --- |
 Polypremum procumbens
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Lamiales
Heimo::  Tetrachondraceae  Wettst.
Suvut
 Polypremum  Tetrachondra 
Katso myös
   Tetrachondraceae Wikispeciesissä   Tetrachondraceae Commonsissa 
Infobox OKNimi-testi OK: 
Tetrachondraceae on pieni, vain kolmelajinen kasviheimo koppisiemenisten Lamiales-lahkossa.
Tuntomerkit

Kasvit ovat suikertavia tai pystykasvuisia monivuotisia ruohoja. Lehdet ovat pieniä ja vastakkaisesti, ja kalvomaiset korvakkeet yhdistävät lehtiparin kantoja. Kukat ovat melko pieniä, säteittäisiä ja nelilukuisia. Teriötorvi on hyvin lyhyt. Heteet ovat erillisiä. Vartalo kiinnittyy sikiäimen tyveen (gynobaasinen) tai puuttuu, luotti on pieni. Hedelmä on verhiöllinen joko lohkohedelmä tai rakokota.
Levinneisyys

Tetrachondra-suvun kaksi lajia kasvaa Patagoniassa ja Uudessa-Seelannissa, Polypremum procumbens Yhdysvaltain eteläosista Etelä-Amerikan pohjoisosiin ulottuvalla alueella.
Luokittelu

Aiemmin Tetrachondra on viety lemmikkikasvien (Boraginaceae), Polypremum taas strykniinipähkinäkasvien (Loganiaceae) yhteyteen.
Tonkininlahti

Lahden sijainti
Tonkininlahti
Sotalaivoja Tonkininlahdella Vietnamin sodan aikana.
Tonkininlahti (vietn. Vịnh Bắc Bộ, kiin. yksinkertaistetut merkit: 北部湾; perinteiset merkit: 北部灣; pinyin: Běibù Wān) on merenlahti Etelä-Kiinan merellä. Lahti rajoittuu lännestä Vietnamiin, pohjoisesta Kiinan kansantasavaltaan ja idästä Hainaniin.
Punainenjoki on suurin lahteen virtaava joki. Lahti on noin 500 kilometriä pitkä ja 250 kilometriä leveä. Merialue on suhteellisen matala, enimmillään noin 70 metriä.
Tonkininlahden tärkeimmät satamat ovat Hải Phòngissa Vietnamissa ja Beihaissa Kiinassa. Lahdella tapahtui vuonna 1964 nk. Tonkininlahden tapaus, jonka myötä Yhdysvallat osallistui avoimesti Vietnamin sotaan.
Aiheesta muualla

Kuvia tai muita tiedostoja aiheesta Tonkininlahti Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gulf of Tonkin
Käännös suomeksi
Tetra Pak

| Tetra Pak |
| --- | --- |

Tunnuslause:  Suojaa kaikkea hyvää
Perustettu:  1951 Lund, Ruotsi
Perustaja:  Ruben Rausing
Toimitusjohtaja:  Dennis Jönsson
Kotipaikka:  Lausanne, Sveitsi
Toimiala:  Pakkausteollisuus
Tuotteet:  kartonkipakkaukset, pakkauskoneet, muut elintarviketeollisuuden koneet
Liikevaihto:  11,5 mrd. EUR (2019)
Henkilöstö:  25 555 (2019)
Emoyhtiö:  Tetra Laval
Kotisivu:  www.tetrapak.com
Infobox OKVirheellinen NIMI-arvo: 
Tetra Pak on ruotsalaislähtöinen, maailmanlaajuisesti toimiva yhtiö, joka valmistaa kartonkisia juoma- ja elintarvikepakkauksia, pakkauskoneita ja muita elintarviketeollisuuden koneita.
Yrityksen ensimmäinen tuote oli tetraedrin muotoinen kartonkinen juomapakkaus, joka nykyään tunnetaan nimellä Tetra Classic. Nykyään Tetra Pak toimii yli 165 maassa ja työllistää yli 20 000 henkeä. Yhtiön pääkonttori oli 1990-luvun puoliväliin saakka Lundissa Ruotsissa, minkä jälkeen se siirtyi Lausanneen Sveitsiin.
Tetra Pak on osa Tetra Laval -konsernia. Konsernin kaksi muuta pääyksikköä ovat PET-pulloja valmistava Sidel sekä lypsykoneita ja muita karjatalouden koneita valmistava DeLaval.